als_Latn dik_Latn sag_Latn
Hillary Clinton dhe Donald Trump po bëjnë përgatitjet e fundit në dy javët e mbetura nga fushata presidenciale amerikane, miliarderi republikan paralajmëroi se nuk do të njihte rezultatin e sondazheve, pasi mund të ketë supriza si rasti i rezultatit dinjitoz të Brexit.
« Kjo do të shënojë një mundësi unike në jetën tonë, në shansin tonë të fundit, pasi të presim edhe katër vite më shumë do të ishte tepër vonë », u shpreh ai gjatë një takimi elektoral me një pjesëmarrje të madhe në Tampa në Florida, një shtet i madh ku ai doli i humbur kundër demokrates. I bëj thirrje amerikanëve për të ngritur zërin e tyre .
« Jemi duke fituar, dhe jo vetëm në Florida, do të avancojmë duke shënuar fitore të njëpasnjëshme », deklaroi ai përpara takimit të parë, gjithashtu mjaft ekzaltues në St. Augustine.
Në nivel kombëtar, sondazhet për të nuk janë dhe aq në favor si rasti i Floridas. Ish-shefja e diplomacisë mblodhi 45 për qind të votave mesatarisht kundrejt rreth 40 për qind për Donald Trump dhe 6 për qind për liberalin Gary Johnson. Ky avancim është shumë më i madh se ai që i mundësoi Barack Obamës të rizgjidhej lehtësisht katër vite më parë.
« Kur kampi ynë të shpallet fitues, zëri juaj do të dëgjohet në korridoret e Uashingtonit dhe në mbarë botën. Ajo që po ndodh është më e fortë se Brexit », u shpreh Donald Trump.
Kandidati populist denoncoi me forcë të madhe marrëveshjen e fshehtë, sipas tij të institucioneve të sondazheve, të mediave dhe të kampit të Hillary Clinton, e cilësuar prej tij edhe hapur si « gënjeshtare », « e pamoralshme », « e korruptuar ».
Ndërsa ekipi i fushatës së tij elektorale filloi dje në mbrëmje nga “Trump Tower”, në Nju Jork një emision të përditshëm në Facebook Live, që do të vijojë transmetimet deri në votimin e 8 nëntorit, me qëllimin për të bërë «filtrimin » e mediave.
Trump Tower Live, që imiton emisionet e stacioneve më të mëdha informuese amerikane ka tërhequr më shumë se 1,3 milionë ndjekës dje në mbrëmje në Facebook.
Donald Trump denoncoi gjithashtu në Tampa, bilanci ambjentalist të presidentit në ikje.
« Ne do të anulojmë miliarda dhe miliarda pagesa për programet e Kombeve të Bashkuara për ndryshimet klimatike, dhe do të përdorim këto fonde për të përmirësuar infrastrukturat ambjentaliste të SHBA-së, kryesisht në akuiferën e Floridës », premtoi ai.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn